ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *11/11/2022***

**ΜΑΘΗΜΑΤΑ ΟΔΙΚΗΣ ΑΣΦΑΛΕΙΑΣ ΓΙΑ ΤΟΥΣ ΜΑΘΗΤΕΣ ΤΟΥ 2ου ΛΥΚΕΙΟΥ**

Οι μαθητές του 2ου Λυκείου είχαν την ευκαιρία να βιώσουν μια πρωτόγνωρη και κυρίως διδακτική εμπειρία από το Ινστιτούτο «ΙΟΑΣ «Πάνος Μυλωνάς».

Η διαδραστική και βιωματική εκπαίδευσή τους είχε τον τίτλο «Καν’ το Σωστά. Μπορείς» και τους προσφέρθηκε με πρωτοβουλία της Περιφέρειας Αττικής ΚΑΙ ΤΟΝ Περιφερειάρχη Γιώργου Πατούλη.

Στη δράση, που πραγματοποιήθηκε στο χώρο του σχολείου βρέθηκαν ο Δήμαρχος της Αγίας Βαρβάρας κ. Λάμπρος Μίχος, ο αντιπεριφερειάρχης Ανδρέας Λεωτσάκος, ο περιφερειακός σύμβουλος Χαρ. Αλεξανδράτος και οι αντιδήμαρχοι Αλεξάνδρα Φέγγη και Γιάννης Πουλάκης για να δείξουν τη σημασία της αλλά για να παρακολουθήσουν μαζί με τα παιδιά την καταπληκτική δουλειά που είχε ετοιμαστεί και παρουσιάστηκε από τον κ. Χατζηδοπασχάλη και τα στελέχη του ΙΟΑΣ «Πάνος Μυλωνάς».

Οι μαθητές και οι μαθήτριες του Λυκείου διδάχτηκαν στη θεωρία και στην πράξη τις αρχές της οδικής ασφάλειας και ασφαλούς συμπεριφοράς στο δρόμο. Ενημερώθηκαν αναλυτικά και διαδραστικά, τόσο για τις αιτίες πρόκλησης τροχαίων δυστυχημάτων, όσο και για την ευθύνη που βαραίνει κάθε οδηγό όταν πιάνει το τιμόνι.

Οι μαθητές και οι μαθήτριες συμμετείχαν σε βιωματικές δραστηριότητες με τη χρήση προσομοιωτών μέθης, ανατροπής και πρόσκρουσης οχήματος υπό την καθοδήγηση των εξειδικευμένων στελεχών του ΙΟΑΣ.